**Տեղեկանք-հիմնավորում**

**Թմրամիջոցների, հոգեներգործող նյութերի եւ բաղադրիչների ապօրինի շրջանառության դեմ պայքարում Անկախ Պետությունների Համագործակցության մասնակից պետությունների համագործակցության մասին 2000թ. նոյեմբերի 30-ի Համաձայնագրում փոփոխություններ կատարելու մասին Արձանագրության վավերացման նպատակահարմարության վերաբերյալ**

Հաշվի առնելով ԱՊՀ մասնակից պետությունների թմրամիջոցների՝ հոգեներգործող նյութերի, դրանց բաղադրիչների ապօրինի շրջանառության դեմ պայքարի ոլորտում համագործակցությունը կատարելագործելու ձգտումը, ինչպես նաեւ ղեկավարվելով Թմրամիջոցների, հոգեներգործող նյութերի եւ բաղադրիչների ապօրինի շրջանառության դեմ պայքարում անկախ պետությունների համագործակցության մասնակից պետությունների համագործակցության մասին Համաձայնագրի 18-րդ հոդվածով, համաձայնագրում կատարվել են փոփոխություններ՝ 2019թ․ հոկտեմբերի 25-ին ստորագրված «Թմրամիջոցների, հոգեներգործող նյութերի եւ բաղադրիչների ապօրինի շրջանառության դեմ պայքարում Անկախ Պետությունների Համագործակցության մասնակից պետությունների համագործակցության մասին 2000թ. նոյեմբերի 30-ի Համաձայնագրում փոփոխություններ կատարելու մասին Արձանագրությամբ։

Մասնավորապես՝

-Համաձայնագիրը լրացվել է նոր 1․1 հոդվածով՝ «Օգտագործվող հասկացություններ»,

-4-րդ հոդվածի երկրորդ պարբերությունը շարադրվել է «նշված ոլորտում հանցավորության իրավիճակի մասին օպերատիվ, վիճակագրական, գիտամեթոդական եւ այլ տեղեկատվության, թմրանյութերի եւ բաղադրիչների, համարժեքների, ածանցյալների, հոգեակտիվ նյութերի ապօրինի շրջանառությանն առնչություն ունեցող անդրազգային հանցավոր խմբերի եւ դրանց պարագլուխների մասին տվյալների միասնական բանկը լրացնելու համար տեղեկատվության փոխանակումը կատարելագործելու եւ փոխանակման ենթակա տվյալները ընդլայնելու նպատակով» խմբագրությամբ,

-օպերատիվ-հետախուզական եւ այլ միջոցառումների անցկացման գործում փոխադարձ աջակցությունն ընդլայնելու նպատակով՝ 4-րդ հոդվածի 4-րդ պարբերությունը լրացվել է նոր պարբերություններով՝ համաձայն որոնց կստեղծվեն օպերատիվ-քննչական համատեղ խմբեր եւ կընդլայնվեն օպերատիվ-հետախուզական միջոցառումների անցկացման ոլորտները:

Հաշվի առնելով վերոգրյալը ՀՀ ոստիկանությունը նպատակահարմար է գտնում Արձանագրության վավերացումը:

**ՀՀ ոստիկանության շտաբի պետ,**

**ոստիկանության գնդապետ Արմեն Մկրտչյան**